Jamaikankukkaleikko

Jamaikankukkaleikko (Phyllonycteris aphylla) on leikkojen eli lehtikuonolepakoiden heimoon kuuluva äärimmäisen uhanalainen lepakkolaji. 

Sitä on tavattu vain Jamaikalta, mistä tunnetaan yksi yhdyskunta, joka elää lämpimässä luolassa. Luolan lämpötila voi nousta yli 37 asteeseen.

Jamaikankukkaleikot painavat 14–18 grammaa. Niillä on lyhyt silkkinen vaalea turkki, tummat siipien lentopoimut ja pitkä, kapea kuono.

Jamaikankukkaleikko syö hedelmiä, kukkia, mettä ja siitepölyä sekä mahdollisesti myös hyönteisiä.

 Lähteet 

Luokka:Lehtikuonolepakot